مسح الصور المتكررة او الاسماء المتكررة يعني اي صورة متكررة او اسم موجود بمكتبة الهاتف او بالاسماء الخاصة بالهاتف تكدر تمسحهن بدوسة وحدة.
برامج مسح الصور المتكررة
مرات تنسخ الصور بالغلط او انت تاخذ أكثر من صورة لنفس اللقطة ويصيرن شبه متشابهات او متكررات ويكون عددهن هواي وتطول فترة مسحهن فهاي البرامج طُورت علمود تسهل عملية المسح لهاي الصور بسهولة وبأقصر وقت وبمكان ما أنت تحدد الصور هو يحددلك الصور المتكررة وانت ما عليك الا ان تدوس زر واحد وتمسحهن.
برنامج الايفون هو :
ريمو "مسح الصور المتكررة" Remo Duplicate Photos Remover
هذا البرنامج خاص بأجهزة الأيفون ومثل ما كلنا شنو شغلة بس راح نذكر اهم الاشياء الي ممكن يسويهن هذا البرنامج الي هي:
- مسح الصور المتكررة بالضبط يعني المتشابهة كلش.
- يمسح الصور المتكررة بغض النظر عن اسمهن.
- يحط علامة على الصور المتكررة وانت تكدر تبقيها او تخليها.
- يبقي الصورة الاحسن والاوضح بشكل اوتوماتيكي.
- ينطيك نظرة على الصور الي راح يمسحهن قبل لا يمسحهن.
- ينطيك تفاصيل الصور مثل حجمها دقتها او تاريخ التقاطها.
بس الأهم انه سهل الاستخدام وكلش سلس بالنسبة للمستخدمين, ويمتلك هذا البرنامج خوارزمية قوية لتحديد المتكررة وفق هاي الخوارزمية
لتحميل البرنامج اضغط على الزر
للاندرويد
مسح الصور المتكررة Duplicate Photo Cleaner
هالبرنامج نفس شغل البرنامج السابق بس للاندرويد
يعني تقريباً نفس الخصائص الي مذكورة فوك
رابط التحميل هو
برامج مسح الاسماء المتكررة وإدارتها
من خلال هاي البرامج للايفون والاندرويد تكدر تدير اسمائك وتمسح المتكرر او تدمج الي عندة رقمين وغيرها من العمليات الي راح نذكرها الكم
مميزات هذا البرنامج هي:
- مزج الاسماء الي الهن نفس الرقم.
- مزج الارقام الي الهن نفس الايميل.
- فرز الارقام بدون اسماء.
- فرز الاسماء بدون ارقام.
- تكدر تاخذ نسخة احتياطية لاسمائك بنقرة وحدة.
الايفون
كلين اب كونتاكت Contact Cleanup
رابط التحميل هو:
الاندرويد
كلينر كونتاكت Contacts Cleaner|Delete|Remove
رابط التحميل هو :